钦定古今图书集成/明伦汇编/闺媛典/第114卷 > 皇清二十 > 卢尚雍妻郑氏
## 钦定古今图书集成/明伦汇编/闺媛典/第114卷 > 皇清二十 > 卢尚雍妻郑氏

按《香山县志》：郑氏，庠生卢尚雍妻。康熙甲辰，海寇掠其乡，尚雍与父母妻子皆被执，母衰病不前，贼弃之。郑氏方襁负，其子度姑可幸脱，即解释其子于地，目送姑，姑乃携孙归。郑死不随贼，贼曰：“我释汝后，复有执汝者，第随我去，可赎汝翁与夫。” 郑氏曰：“非所计也。” 遂触石而死。